**Հայաստանի Հանրապետության Շիրակի մարզի Ախուրյան համայնքի 2022 թվականի բյուջեի կատարման հաշվետվությանը կից.**

**Տեղեկատվություն հաշվետու տարում համայնքի բյուջեի վարչական մասի պահուստային ֆոնդից կատարված ծախսերի ուղղությունների և չափերի մասին**

 Համայնքի 2022 թվականի հաստատված բյուջեի վարչական մասի պահուստային ֆոնդը կազմել էր 311701,4 հազար դրամ, որից համայնքի ավագանու որոշումներով հատկացվել է՝ 308898.7 հազար դրամ համայնքի բյուջեով չկանխատեսված ելքերի կամ նախատեսված ելքերի լրացուցիչ ֆինանսավորման համար,այդ թվում

 ՀՀ Կառավարության կողմից բնակավայրերում իրականացվող սուբվենցիոն ծրագրերին համայնքի մասնակցությունը ապահովելու, ինչպես նաև նախկին համայնքների կողմից սուբվենցիոն ծրագրերով կապիտալ շինարարության գծով ստանձնած պարտավորություններին հատկացվել և ծախսվել է 150000.0 հազար դրամ:

Սեփական եկամուտների գանձման նպատակով համայնքի թվով 30 բնակավայրերում քաղաքացիաիրավական պայմանագրով հարկային գործակալներին վարձատրելու նպատակով հատկացվել և ծախսվել է 43200.0 հազար դրամ:

Բաժին 9 Խումբ 1 Դաս 1 «Նախադպրոցական կրթություն» ծրագրով հաստատված բյուջեով պակաս է պլանավորվել 85872.8 հազար դրամ, որը համալրվել է պահուստաֆոնդի հաշվին և ծախսվել:

 Ախուրյան համայնքը հանդիսանում է Հայաստանի համայնքների միությանը անդամ, անդամության 2022 թվականի վճարը վճարելու նպատակով, հիմք է ընդունվել համայնքների միության կողմից սահմանած դրույքաչափը, որը կազմում է յուրաքանչյուր բնակչին 10 դրամ` մեկ տարվա համար, հատկացվել և վճարվել է 449,5 հազար դրամ:

Արցախի երկրորդ պատերազմում զոհվածների հիշատակին նվիրված Կապս բնակավայում կառուցվող հուշահամալիրում հուշակոթողի ձեռք բերման և տեղադրման համար հատկացվել և ծախսվել է 1500.0 հազար դրամ:

Ախուրյանի, Ազատանի եկեղեցիների ջեռուցման նպատակով ծախսած գազի, Մայիսյան գյուղի եկեղեցու ծախսած էլեկտրաէներգիայի գումարը վճարելու համար, Շիրակի թեմի առաջնորդարանի հատկացվել է 740.0 հազար դրամ, ըստ ներկայացրած հարկային հաշիվների վճարվել է 396.4 հազար դրամ, չի ծախսվել 343,6 հազար դրամ:

Կրթության, մշակույթի և սպորտի բնակավառում Հայաստանի Հանրապետության և Միջազգային ասպարեզներում ակնառու հաջողություններ արձանագրած համայնքի մարզիկներին հատկացվել և վճարվել է 1705,0 հազար դրամի միանվագ դրամական աջակցություն:

Արևիկ բնակավայրի N1 փողոցի մոտ 0,8 կմ հատվածի և N8 փողոցի մոտ 0,2 կմ հատվածի հիմնանորոգման և ասֆալտապատման աշխատանքների համար բյուջեով նախատեսված գումարը համալրելու նպատակով հատկացվել և վճարվել է 14000.0 հազար դրամ:

Ախուրյան համայնքի Ազատան, Ղարիբջանյան, Ախուրյան, Հայկավան, Այգաբաց, Մարմաշեն, Մայիսյան, Հովունի, Կապս, Կամո, Փոքրաշեն և Հովիտ բնակավայրերի եկեղեցիների էլեկտրոմատակարարման և ջեռուցման ծախսերը հոգալու համար Շիրակի թեմի ատաջնորհարանին նվիրաբերվել է և վճարվել է 1000.0 հազար դրամ:

 Ախուրյան համայնքի ավագանու անդամներին իրենց պարտականությունների կատարմա հետևանքով առաջացած ծախսերի դիմաց, դրամական փոխհատուցում վճարելու նպատակով հատկացվել է 7000.0 հազար դրամ:

Արևիկի, Առափիի, Ջաջուռի, Ախուրյանի թիվ 2, Երազգավորսի, Ղարիբջանյանի և Քեթիի միջնակարգ դպրոցների վերանորոգման աշխատանքների նախագծա-նախահաշվային փաստաթղթերի կազման համար հատկացվել է 2040,0 հազար դրամ:

Ախուրյանի թիվ 1, Ախուրյանի թիվ 2, Կառնուտի և Այգաբացի միջնակարգ դպրոցների համար օդամղիչ հրացաններ ձեռք բերելու նպատակով հատկացվել է 300.0 հազար դրամ` յուրաքանչյուրին 75,0 հազար դրամ:

Ազատանի միջնակարգ դպրոցի աշակերտների կողմից «Հայրենիքը մեր մեջ է» նախագծի շրջանակներում հայրենասիրական գաղափարախոսություն կրող ցուցանակներ տեղադրելու համար հատկացվել և վճարվել է 80,0 հազար դրամ:

Նոր Ախուրյանի հիմնական դպրոցին էլեկտրական մարտկոցներ ձեռք բերելու համար հատկացվել և վճարվել է 100.0 հազար դրամ:

 Ջրառատի միջնակարգ դպրոցին ջեռուցման կարիքները հոգալու նպատակով հատկացվել և վճարվել է 300.0 հազար դրամ:

Կրաշեն գյուղում բակային ճամբար կազմակերպելուն աջակցելու նպատակով հատկացվել և վճարվել է 155.0 հազար դրամ:

ԱՐԴԻՆԻ կրթամշակույթային և տուրիզմի զարգացման հիմնադրամի կողմից Մինաս Ավետիսյանի ծննդյան 94 ամյակին նվիրված «Նկարում ենք լույս» խորագրով փարաթոնի անցկացմանն աջակցելու համար հատկացվել և վճարվել է 800,0 հազար դրամ:

 2022 թվականի դեկտեմբերի 30-ի դրությամբ համայնքի վարչական բյուջեի պահուստային ֆոնդի մնացորդը հազմել է 2803,0 հազար դրամ: /տես կից համայնքի ավագանու որոշունմերից քաղվածքները,տեղեկատվություն համայնքի վարչական բյուջեի պահուստային ֆոնդից հատկացված միջոցները ըստ գործառնական դասակարգման ծրագրերի, ինչպես նաև ըստ տնտեսագիտական դասակարգման հոդվածների և Հայաստանի Հանրապետության  ֆինանսների նախարարության կենտրոնական գանձապետարանի կողմից համայնքների բյուջեների սպասարկման համակարգից ներբեռնված Ախուրյանի համայնքի 2022 թվականի համայնքի բյուջեի կատարման տարեկան հաշվետվությունը/:

**Տեղեկատվություն հաշվետու տարում համայնքի բյուջեի պարտքերի և դրանց սպասարկման վերաբերյալ**

 2022 թվականի հունվարի 1-ի դրությամբ համայնքի բյուջեի պարտքերը կազմել է 118683.9 հազար դրամ, այդ թվում վարչական բյուջեի 13867,0 հազար դրամ, իսկ ֆոնդային բյուջեի պարտքը կազմել է 104816.9 հազար դրամ:

 «Հայաստանի Հանրապետության բյուջետային համակարգի մասին » Հայաստանի Հանրապետության օրենքի 13-րդ հոդվածի 4-րդ և 5-րդ կետերի պահանջները հաշվի առնելով համայնքի ավագանին 27 հունվար 2022 թվականին թիվ 16-Ն որոշումով սահմանել է, որ համայնքի բյուջեի վարչական մասի միջոցների տարեսկզբի ազատ մնացորդի գումարի ծախսման առաջնահերթ ուղղթյուն է`

ա) նախորդ (եզրափակված) բյուջետային տարում վարչական մասից ֆինանսավորման ենթակա, սակայն չֆինանսավորված ելքերի գծով` առկա 13867,0 հազար դրամ պարտավորությունների կատարումը.

Համայնքի ավագանու 27.01.2022թ թիվ 16-Ն որոշումով պարտքերը սպսարկելու համար հատկացված միջոցներով փետրվար ամսին սպասարկվել է 2021թ ստանձնած չֆինանսավորված ելքերի գծով` առկա 13867.0 հազար դրամ պարտավորությունը ամբողջ ծավալով:

Ախուրյան համայնքի ղեկավար Ա.Իգիթյան

Ֆինանսատնտեսագիտական,

 եկամուտների հաշվառման և

 հավաքագրման բաժնի պետ Ն.Սերոբյան